pythainlp/thai-wiki-dataset-v4 huggingface dataset:
เจ้าชายในหอคอย

เจ้าชายแห่งหอคอย  คือเจ้าฟ้าสองพระองค์ -- เจ้าชายเอ็ดเวิร์ด (4 พฤศจิกายน ค.ศ. 1470 - ค.ศ. 1483?) และพระอนุชาริชาร์ดแห่งชรูว์สบรี ดยุคแห่งยอร์คที่ 1 (17 สิงหาคม ค.ศ. 1473 - ค.ศ. 1483?)-- ผู้เป็นพระราชโอรสในสมเด็จพระเจ้าเอ็ดเวิร์ดที่ 4 แห่งอังกฤษ และ พระราชินีเอลิซาเบธ วูดวิลล์
เจ้าฟ้าทั้งสองพระองค์ถูกประกาศว่าเป็นพระราชโอรสนอกสมรสตามพระราชบัญญัติของรัฐสภาที่ออกในปี ค.ศ. 1483 ที่เรียกว่า “พระราชบัญญัติว่าด้วยตำแหน่งอันถูกต้อง” (Titulus Regius) ที่ประกาศว่าการเสกสมรสของพระราชบิดาและมารดาของเจ้าฟ้าทั้งสองพระองค์เป็นไปอย่างไม่ถูกต้องตามกฎหมาย จากนั้นพระปิตุลาสมเด็จพระเจ้าริชาร์ดที่ 3 แห่งอังกฤษก็มีพระบรมราชโองการให้นำตัวทั้งสองพระองค์ไปจำขังไว้ภายในหอคอยแห่งลอนดอน (ที่ขณะนั้นเป็นทั้งที่ประทับของพระมหากษัตริย์และคุก) ใน ค.ศ. 1483 ในระยะแรกก็มีรายงานว่ามีผู้เห็นทั้งสองพระองค์ในบริเวณหอคอย แต่ก็ไม่มีหลักฐานว่ามีผู้ใดเห็นอีกหลังจากฤดูร้อนของปีเดียวกัน ชะตากรรมของเจ้าฟ้าทั้งสองพระองค์ไม่เป็นที่ทราบแต่สรุปได้ว่าสิ้นพระชนม์หรือไม่ก็ทรงถูกสังหารในหอคอย นอกจากนั้นก็ยังไม่มีหลักฐานถึงการทำพระศพถ้าสิ้นพระชนม์ตามปกติ
ในปี ค.ศ. 1674 มีผู้พบโครงกระดูกของเด็กสองคนใต้บันไดที่นำไปสู่ชาเปลระหว่างการบูรณปฏิสังขรณ์หอขาวภายในหอคอยแห่งลอนดอน ซึ่งทำให้เชื่อกันว่าเป็นพระอัฐิของเจ้าฟ้าสองพระองค์ พระอัฐิถูกนำไปบรรจุที่แอบบีเวสต์มินสเตอร์ตามพระบรมราชโองการในสมเด็จพระเจ้าชาร์ลส์ที่ 2 
ในปี ค.ศ. 1933 ก็ได้มีการขุดอัฐิขึ้นมาอีกและพบว่าเป็นกระดูกของทั้งคนและสัตว์ แต่การสันนิษฐานขณะนั้นยังไม่สามารถบอกอายุหรือเพศของกระดูกได้.
พระมหาธาตุแก่นนคร

พระมหาธาตุแก่นนครอนุสรณ์สาธุชน วัดหนองแวง ตั้งอยู่ที่ถนนกลางเมือง ริมบึงแก่นนคร อำเภอเมือง ภายในวัดหนองแวงเมืองเก่าซึ่งเป็นพระอารามหลวง มีพระมหาธาตุแก่นนครอนุสรณ์สาธุชน หรือ พระธาตุเก้าชั้น ฐานสี่เหลี่ยมกว้างด้านละ 50 เมตร เรือนยอดทรงเจดีย์ จำลองแบบจากพระธาตุพนม จัดสร้างขึ้นเนื่องในวโรกาสที่ พระบาทสมเด็จพระมหาภูมิพลอดุลยเดชมหาราช บรมนาถบพิตรทรงครองสิริราชสมบัติครบ 50 ปี และมหามังคลานุสรณ์ 200 ปีเมืองขอนแก่น ความสูงขององค์พระธาตุฯ 80 เมตร มีพระจุลธาตุ 4 องค์ ตั้งอยู่ 4 มุม และมีกำแพงแก้วพญานาค 7 เศียรล้อมรอบ เป็นศิลปะสมัยทวาราวดี ผสมผสานศิลปะอินโดจีน ซึ่งเป็นลักษณะแบบชาวอีสานปากแห
องค์พระธาตุ.
มีอยู่ 9 ชั้น คือ
ชั้นที่ 1 เมื่อเดินขึ้นภายในพระธาตุบริเวณชั้นแรกเป็นหอประชุม มีพระบรมสารีริกธาตุประดิษฐานอยู่บนบุษบก และพระประธาน 3 องค์อยู่ตรงกลาง ประดิษฐานพระบรมสารีริกธาตุของพระพุทธเจ้า ส่วนอุรังคธาตุ (ส่วนอก) และพระธาตุของพระสาวกประมาณ 100 องค์ ที่บรรจุอยู่ในโถแก้วตู้กระจกด้านซ้ายมือของที่ประดิษฐานพระบรมสารีริกธาตุพระพุทธเจ้า ถัดจากโถงตรงกลางมาด้านซ้ายมือประมาณสองเมตร จะเป็นโต๊ะที่เตรียมไว้สำหรับตักบาตร ที่เรียกว่า “ตักบาตร 108” โดยใช้เหรียญในการตักบาตรนั้น 
ชั้นที่ 2 เป็นพิพิธภัณฑ์ของชาวอีสาน โดยเก็บรวบรวมข้าวของเครื่องใช้ในอดีตที่ค่อนข้างหาดูได้ยากในปัจจุบัน พร้อมทั้งมีการวาดลวดลายบนผนังที่เกี่ยวกับข้อห้ามของคนอีสาน ที่เรียกว่า “คะลำ” ซึ่งเป็นแนวประพฤติตนในการอยู่ร่วมกันของชาวอีสาน โดยแต่ละภาพก็หมายถึงข้อห้ามแต่ละข้อ ซึ่งมีทั้งหมด 35 ข้อ
ชั้นที่ 3 เป็นหอปริยัติ บานประตูหน้าต่างเขียนลวดลายเบญจรงค์และภาพแกะสลักนิทานเรื่องนางผมหอม เป็นนิทานที่ได้เล่าสืบต่อกันมาแต่โบราณของชาวอีสาน และในชั้นที่สามนี้ได้รวบรวมตาลปัตร พัดยศ และเครื่องอัฐบริขารของพระภิกษุสงฆ์ที่มีชื่อเสียงในจังหวัดขอนแก่น
ชั้นที่ 4 เป็นหอปริยัติธรรม ภายในมีพิพิธภัณฑ์ที่รวบรวมของเก่า บานประตูหน้าต่าง ภาพพระประจำวันเกิด เทพประจำทิศ
ชั้นที่ 5 เป็นหอพิพิธภัณฑ์ มีบริขารของหลวงปู่พระครูปลัดบุษบา สุมโน อดีตเจ้าอาวาสวัด บานประตูหน้าต่างแกะสลักภาพพุทธชาดก
ชั้นที่ 6 เป็นหอพระอุปัชฌาจารย์ บานประตูหน้าต่างแกะสลักนิทานชาดกเรื่องเวสสันดร
ชั้นที่ 7 เป็นหอพระอรหันต์สาวก บานประตูหน้าต่างแกะสลักนิทานเรื่องพระเตมีย์ใบ้
ชั้นที่ 8 เป็นหอพระธรรม เป็นที่รวบรวมพระธรรมคัมภีร์สำคัญทางพระพุทธศาสนา มีพระไตรปิฏก บานประตูแกะสลักรูปพรหม 16 ชั้น
ชั้นที่ 9 เป็นหอพระพุทธ ตรงกลางมีบุษบก เป็นที่บรรจุพระบรมสารีริกธาตุของพระพุทธเจ้า บานประตูแกะสลักภาพ 3 มิติ รูปพรหม 16 ชั้น และสามารถชมทัศนียภาพของตัวเมืองขอนแก่นได้ทั้ง 4 ด้าน โดยเฉพาะทางด้านทิศตะวันออกสามารถมองเห็นทิวทัศน์ของบึงแก่นนครที่สวยงาม
ริชาร์ดแห่งชรูว์สบรี ดยุกแห่งยอร์ก

ริชาร์ดแห่งชรูว์สบรี ดยุกแห่งยอร์ก  ริชาร์ดเป็นพระราชโอรสองค์ที่สองรองจากพระเชษฐาเจ้าชายเอ็ดเวิร์ดในพระเจ้าเอ็ดเวิร์ดที่ 4 แห่งอังกฤษและสมเด็จพระราชินีเอลิซาเบธ วูดวิลล์ ริชาร์ดเสด็จพระราชสมภพที่ชรูว์สบรี
ริชาร์ดและพระเชษฐาถูกนำไปจำขังไว้ภายในหอคอยแห่งลอนดอน (ที่ขณะนั้นเป็นทั้งที่ประทับของพระมหากษัตริย์และคุก) ใน ค.ศ. 1483 หลังจากที่พระปิตุลาพระเจ้าริชาร์ดที่ 3 แห่งอังกฤษทรงยึดอำนาจและประกาศว่าเป็นพระราชโอรสนอกสมรสตามพระราชบัญญัติของรัฐสภาที่อ้างว่าการเสกสมรสของพระราชบิดาและมารดาของทั้งสองพระองค์เป็นไปอย่างไม่ถูกต้องตามกฎหมาย ในฤดูร้อนปีเดียวกันกับที่ถูกจำขังทั้งสองพระองค์ก็หายไปอย่างไม่มีร่องรอย ชะตากรรมของเจ้าฟ้าทั้งสองพระองค์จึงไม่เป็นที่ทราบแต่สรุปได้ว่าสิ้นพระชนม์หรือไม่ก็ทรงถูกสังหารในหอคอย นอกจากนั้นก็ยังไม่มีหลักฐานถึงการทำพระศพถ้าสิ้นพระชนม์ตามปกติ
เอ็ดเวิร์ดแห่งนอริช ดยุกที่ 2 แห่งยอร์ก

เอ็ดเวิร์ดแห่งนอริช ดยุคแห่งยอร์คที่ 2  (ค.ศ. 1373 - 25 ตุลาคม ค.ศ. 1415) เอ็ดเวิร์ดแห่งนอริช ดยุคแห่งยอร์คที่ 2เป็นขุนนางชาวอังกฤษผู้มีบทบาทในการต่อสู้กับราชอาณาจักรฝรั่งเศสในสงครามร้อยปี เอ็ดเวิร์ดเสียชีวิตระหว่างการต่อสู้ในยุทธการอาแฌงคูร์ต 
เอ็ดเวิร์ดเป็นบุตรของเอ็ดมันด์แห่งแลงลีย์ ดยุคแห่งยอร์คที่ 1และภรรยาคนแรกอินแฟนตาอิสซาเบลลาแห่งคาสตีล ปู่และย่าทางพ่อคือสมเด็จพระเจ้าเอ็ดเวิร์ดที่ 3 แห่งอังกฤษเอ็ดมันด์แห่งแลงลีย์ ดยุคแห่งยอร์คที่ 1และพระราชินีฟิลลิปปา ปู่และย่าทางแม่คือสมเด็จพระเจ้าเปโดรแห่งคาสตีลและมาเรียเดอปาดิลลา
จอห์น คลิฟฟอร์ด บารอนแห่งคลิฟฟอร์ดที่ 9

จอห์น คลิฟฟอร์ด บารอนแห่งคลิฟฟอร์ดที่ 9  (ค.ศ. 1435 - 28 มีนาคม ค.ศ. 1461) จอห์น คลิฟฟอร์ดเป็นขุนนางชาวอังกฤษผู้มีบทบาทในสงครามดอกกุหลาบของฝ่ายแลงคาสเตอร์ จอห์นเป็นบุตรของริชาร์ด แพลนทาเจเน็ท ดยุคแห่งยอร์คที่ 3 และ ซิซิลิ เนวิลล์ ดัชเชสแห่งยอร์ค จอห์นเสียชีวิตเมื่อวันที่ 28 มีนาคม ค.ศ. 1461 ในยุทธการเฟอร์รีบริดจ์
วัดชลอ

วัดชลอ ตั้งอยู่ในหมู่ที่ 3 บ้านวัดชลอ ตำบลวัดชลอ อำเภอบางกรวย จังหวัดนนทบุรี ริมถนนบางกรวย-ไทรน้อย วัดนี้มีประวัติความเป็นมาตั้งแต่ครั้งสมัยกรุงศรีอยุธยา สมเด็จพระเจ้าอยู่หัวบรมโกศได้เสด็จทางชลมารคมาตามลำน้ำเจ้าพระยาผ่านเมืองนนทบุรีเรื่อยมาทางคลองลัด (ในปัจจุบันเรียกว่าคลองบางกรวย) พระองค์ทรงเห็นว่า ที่ตรงนี้น่าจะมีการสร้างวัดขึ้นมาสักวัดหนึ่ง แต่เนื่องจากบริเวณนั้นในอดีตเคยมีเรือสำเภาจากเมืองจีนล่มและจมลง มีลูกเรือล้มตายมาก มีความเชื่อว่าเป็นที่อาถรรพ์ ในระหว่างการก่อสร้างก็มีอุปสรรคนานัปการ จึงทรงเสี่ยงสัตยาธิษฐานกับเทพยดาและมีพระสุบินนิมิตไปว่า ชายจีนชรามากราบทูลว่า ต้องสร้างโบสถ์เป็นรูปเรือสำเภาเพื่อการแก้เคล็ด จึงทรงสร้างโบสถ์เป็นรูปเรือสำเภา
พระบาทสมเด็จพระเจ้าอยู่หัวบรมโกศได้พระราชทานนามวัดดังกล่าวว่า "วัดชลอ" วัดชลอถูกปล่อยให้รกร้างว่างเปล่ามาโดยตลอด เพิ่งจะมีพระภิกษุมาจำพรรษาในรัชกาลที่ 3 หรือรัชกาลที่ 4
สิ่งที่น่าชมในวัดนี้คือ โบสถ์เรือหงส์ใหญ่ที่สุดในโลก เริ่มก่อสร้างในปี พ.ศ. 2526 โดยหลวงพ่อวัดชลอหรือท่านพระครูนนทปัญญาวิมล ได้เล่าถึงนิมิตเห็นเรือหงส์ลอยมาอยู่หน้าโบสถ์หลังเก่า (โบสถ์ที่มีลักษณะเหมือนเรือสำเภา) จึงได้เริ่มลงมือก่อสร้าง
ศูนย์การแพทย์ปัญญานันทภิกขุ ชลประทาน

ศูนย์การแพทย์ปัญญานันทภิกขุ ชลประทาน มหาวิทยาลัยศรีนครินทรวิโรฒ เป็นโรงพยาบาลในสังกัดคณะแพทยศาสตร์ มหาวิทยาลัยศรีนครินทรวิโรฒ ตั้งอยู่ ณ เลขที่ 222 หมู่ 1 ถนนติวานนท์ ตำบลบางตลาด อำเภอปากเกร็ด จังหวัดนนทบุรี 
ประวัติ.
ศูนย์การแพทย์ปัญญานันทภิกขุ ชลประทาน ถือกำเนิดมาจากกรมชลประทาน กระทรวงเกษตรและสหกรณ์ได้จัดบริการด้านการแพทย์การสาธารณสุขเอง ตั้งแต่ปี พ.ศ. 2457 โดยจัดตั้งเป็นสถานพยาบาลชั่วคราว ดูแลรักษาผู้ป่วยในที่ทำการก่อสร้างเขื่อนพระราม 6 ตำบลท่าหลวง อำเภอท่าเรือ จังหวัดพระนครศรีอยุธยา จนกระทั่งปี พ.ศ. 2487 จึงได้จัดหน่วยแพทย์ขึ้นเป็นครั้งแรกในสำนักงานเลขานุการกรม ในปี พ.ศ. 2489 ได้ขยายหน่วยงานแพทย์เป็นแผนกแพทย์ และในปี พ.ศ. 2493 ได้จัดตั้งกองแพทย์ โดยสร้างอาคารสถานพยาบาลขึ้นในบริเวณกรมชลประทาน สามเสน เขตดุสิต กรุงเทพมหานคร และที่ทำการก่อสร้างกรมชลประทาน อำเภอปากเกร็ด จังหวัดนนทบุรี เป็นอาคารไม้ 2 ชั้น รับผู้ป่วยได้ 20 เตียงและขยายเป็นโรงพยาบาลขนาด 90 เตียง เมื่อปี พ.ศ. 2498 รับผู้ป่วยที่เป็นข้าราชการ ลูกจ้างและครอบครัวทั้งจากส่วนกลางและจากท้องถิ่น ของกรมชลประทาน รวมทั้งผู้รับบริการจากจังหวัดนนทบุรี ปทุมธานี และส่วนรอบนอกด้านทิศเหนือของกรุงเทพมหานคร ด้วยเหตุนี้เองจึงมีผู้ป่วยจำนวนมากขึ้น มาขอรับบริการเป็นเหตุที่ต้องขยายโรงพยาบาลและปรับปรุงให้มีขีดความสามารถในการรักษาโรคเฉพาะทางได้โดยไม่ต้องส่งต่อ ดังนั้น ในปี พ.ศ. 2510 จึงมีโครงการขยายโรงพยาบาลตามขั้นตอน และปรับสภาพเป็นโรงพยาบาลทั่วไปขนาด 320 เตียง
เมื่อวันที่ 1 ตุลาคม พ.ศ. 2539 โรงพยาบาลชลประทานได้จัดแบ่งรูปงานใหม่เพื่อเตรียมความพร้อมให้สอดคล้องกับโครงสร้างใหม่ของกรมชลประทาน กระทรวงเกษตรและสหกรณ์ ในปี พ.ศ. 2541 โดยปรับรูปแบบการดำเนินการเป็นโรงพยาบาลทั่วไปขนาด 300 เตียง มีแพทย์ผู้เชี่ยวชาญทุกสาขาวิชาทางการแพทย์ที่จำเป็น ให้บริการแก่เจ้าหน้าที่กรมชลประทาน ครอบครัวและประชาชนทั่วไป รวมทั้งให้บริการงานผู้ป่วยนอกสามเสน กรมชลประทาน กรุงเทพมหานคร ตามพระราชกฤษฎีกา โอนกิจการบริหารและอำนาจหน้าที่ของส่วนราชการให้เป็นไปตามพระราชบัญญัติปรับปรุงกระทรวง ทบวง กรม พ.ศ. 2545 ให้โอนย้ายไปสังกัดสำนักงานปลัดกระทรวงสาธารณสุข เมื่อวันที่ 9 ตุลาคม พ.ศ. 2545 
ปัจจุบัน ศูนย์การแพทย์ปัญญานันทภิกขุ ชลประทาน เป็นโรงพยาบาลทุติยภูมิระดับสูง ขนาด 400 เตียง สังกัด มหาวิทยาลัยศรีนครินทรวิโรฒ กระทรวงการอุดมศึกษา วิทยาศาสตร์ วิจัย และนวัตกรรม ตั้งอยู่เลขที่ 222 หมู่ 1 ถนนติวานนท์ ตำบลบางตลาด อำเภอปากเกร็ด จังหวัดนนทบุรี โรงพยาบาลชลประทาน ได้เปลี่ยนชื่อเป็น ศูนย์การแพทย์ปัญญานันทภิกขุ ชลประทาน มหาวิทยาลัยศรีนครินทรวิโรฒ ซึ่งชื่อดังกล่าวได้แจ้งต่อสภานิติบัญญัติแห่งชาติ เมื่อวันที่ 12 กรกฎาคม พ.ศ. 2550 และกราบเรียนหลวงพ่อปัญญานันทภิกขุ และขออนุญาตใช้นามของท่านเป็นชื่อโรงพยาบาลไว้แล้ว เมื่อวันที่ 27 กรกฎาคม พ.ศ. 2550 และโรงพยาบาลชลประทานได้มาสังกัดมหาวิทยาลัยศรีนครินทรวิโรฒ เมื่อวันที่ 7 ตุลาคม พ.ศ. 2550 มหาวิทยาลัยศรีนครินทรวิโรฒได้จัดตั้งกองทุนหลวงพ่อปัญญานันทภิกขุ เพื่อสืบทอดความตั้งใจของท่าน เพื่อนำกองทุนดังกล่าวมาพัฒนาโรงพยาบาลชลประทาน ให้เป็นโรงพยาบาลที่ดีที่สุดโรงพยาบาลหนึ่ง
บริการทางการแพทย์.
สามารถรับผู้ป่วยนอกได้วันละ 5000 คน ผู้ป่วยใน 400 เตียง โดยได้เปิดบริการรักษาด้วยแพทย์ผู้เชี่ยวชาญเฉพาะทาง ปัจจุบันเปิดบริการทั้งสิ้น 11 สาขา
ลานาเกิน

ลานาเกิน  เป็นเทศบาลในมณฑลลิมเบิร์กของประเทศเบลเยียม มีประชากรประมาณ 25,000 คน ประมาณร้อยละ 20 ของประชากรมีสัญชาติเนเธอร์แลนด์ ลานาเกินมีพื้นที่ติดกับชายแดนเนเธอร์แลนด์และตรงข้ามกับมาสทริชท์ โดยได้มีการเริ่มสร้างรางรถไฟระหว่างลานาเกินกับมาสทริชท์ในเดือนกรกฎาคม พ.ศ. 2550 และมีแผนที่จะสร้างต่อไปถึงฮัสเซิลต์ซึ่งมีแผนเปิดให้บริการในปี พ.ศ. 2555
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
สถาบันบำราศนราดูร

สถาบันบำราศนราดูร เป็นโรงพยาบาลในสังกัดกรมควบคุมโรค กระทรวงสาธารณสุข ตั้งอยู่ ณ ถนนติวานนท์ ตำบลตลาดขวัญ อำเภอเมืองนนทบุรี จังหวัดนนทบุรี
ประวัติ.
ในสมัยรัฐบาลจอมพลสฤษดิ์ ธนะรัชต์ปี พ.ศ. 2501 ถึง พ.ศ. 2502 ได้เกิดโรคระบาดขึ้นในพระนคร โรคระบาดครั้งนั้นร้ายแรงมาก ได้คร่าชีวิต ของผู้เจ็บป่วยไปมากมาย ในระหว่างนั้น พระบำราศนราดูร ดำรงตำแหน่งรัฐมนตรีว่าการกระทรวงสาธารณสุข ได้ดำเนินการควบคุมโรค จนสงบลง ในระหว่างที่มีโรคระบาดร้ายแรงครั้งนั้น ทำให้จอมพลสฤษดิ์ต้องออกตรวจดู การทำงานควบคุมโรคติดต่อเป็นพิเศษทำให้จอมพลสฤษดิ์ได้เห็นว่าโรงพยาบาลโรคติดต่อซึ่งตั้งอยู่บริเวณ ถนนดินแดง ตำบลพญาไท ไม่เหมาะสมเนื่องจาก โรงพยาบาลตั้งอยู่ใกล้เขตชุมชนควรจะย้ายจากแหล่งเดิม เนื่องจากเกรงว่าโรคระบาดอาจจะลุกลามไปยังประชาชนที่อยู่ใกล้เคียงโรงพยาบาลอีกทั้งโรงพยาบาลก็ทรุดโทรม และไม่มีประสิทธิภาพเพียงพอที่จะรับมือกับโรคติดต่อฉุกเฉินหากเกิดขึ้นอีก จอมพลสฤษดิ์จึงสั่งการไปยังกระทรวงสาธารณสุขให้จัดสถานที่ตั้งโรงพยาบาลโรคติดต่อแห่งใหม่ที่เหมาะสมกว่านอกเขตพระนครและให้มีประสิทธิภาพ ที่ดีพอจะรับสถานการณ์ฉุกเฉินทางโรคติดต่อได้
สืบเนื่องจากพระราชบัญญัติปรับปรุงกระทรวงทบวง กรม พ.ศ. 2545 ทำให้โรงพยาบาลบำราศนราดูร ถูกปรับเปลี่ยนโครงสร้างส่วนราชการตามพระราชบัญญัตินี้ มาเป็น "สถาบันบำราศนราดูร" สังกัดกรมควบคุมโรค กระทรวงสาธารณสุข เมื่อวันที่ 2 ตุลาคม พ.ศ. 2545
วรันธร เปานิล

วรันธร เปานิล (เกิด 23 กุมภาพันธ์ พ.ศ. 2537) ชื่อเล่น อิ้งค์ เป็นนักร้องและนักแสดงชาวไทย เดิมทีเป็นสมาชิกเกิร์ลกรุป ชิลลี่ไวท์ช็อค ค่ายกามิกาเซ่ในเครือบริษัทอาร์เอส และ อดีตศิลปินในค่ายมิวสิกครีม ในเครือจีเอ็มเอ็ม แกรมมี่ ปัจจุบันเป็นศิลปินสังกัด บ็อกซ์มิวสิค (BOXX MUSIC) ในเครือ มิวซิกมูฟ
ประวัติ.
วรันธร เปานิล เกิดเมื่อวันที่ 23 กุมภาพันธ์ พ.ศ. 2537 เริ่มเข้าสู่วงการด้วยการแสดงมิวสิกวิดีโอเพลง "เด็กวุ่นวาย" ของโฟร์-มด และเริ่มเรียนร้องเพลงตั้งแต่ช่วงวัยเด็ก ที่โรงเรียน ENO ขอครูกานต์ อะคาเดมี่ (กานต์ จั่นทอง) ภายหลังได้ร่วมทำโปรเจกต์ ออกอัลบั้มในนาม "bunny beat girls (บันนี่ บีท เกิร์ล)" ปี พ.ศ. 2549 ออกเพลงร่วมกันจำนวน 10 เพลง ในขณะนั้นมีศิลปิน 9 คน รวมทั้ง พิม, จินนี่, อิ้งค์, เบส ที่มาฟอร์มวง ชิลลี่ไวท์ช็อค ในภายหลัง
ภายหลังใน พ.ศ. 2550 ได้เข้าสังกัดกามิกาเซ่ตั้งแต่อายุ 12 ปีและมีผลงานเพลงร่วมกับวงชิลลี่ไวท์ช็อค โดยมีเพลง Chatsanova, Special Friend, เปลี่ยนเป็นพี่ชาย ซึ่งมีเพลงเปิดตัวคือ Chatsanova
ใน พ.ศ. 2552 เธอได้ถอนตัวจากการเป็นสมาชิกวงชิลลี่ไวท์ช็อคและกามิกาเซ่อย่างเต็มตัวใน พ.ศ. 2552 พร้อมกับรตาพร ทิพย์มนตรี หรือเบสท์ เพื่อนร่วมวง เนื่องจากศึกษาต่อระดับมัธยม และ ย้ายเข้าสังกัด มิวสิคครีม แต่ไม่มีผลงานในสังกัด 
ใน พ.ศ. 2558 วรันธรได้มีโอกาสกลับมาในวงการบันเทิงอีกครั้ง พร้อมแจ้งเกิดจากการเป็นนางเอกภาพยนตร์เรื่อง Snap แค่...ได้คิดถึง โดยแสดงคู่กับ โทนี่ รากแก่น และได้เป็นศิลปินเดี่ยวภายใต้สังกัดบ็อกซ์มิวสิค (BOXX MUSIC) ในเครือ Muzik Move โดยออกซิงเกิลแรกที่ชื่อว่า "เหงา เหงา" จนกระทั่งได้ออกอีพีอัลบั้มใน พ.ศ. 2560 ในชื่อ "Bliss" โดยมีเพลงจำนวน 5 เพลง ได้แก่เพลง เหงา เหงา (Insomnia), Snap, ฉันต้องคิดถึงเธอแบบไหน (Cloudy), เกี่ยวกันไหม (You?) และเพลง ยังรู้สึก (Old Feelings) 
ภายหลังออกซีดีอีพีอัลบั้มแล้ว นอกจากนี้ยังได้เปิดพรีออเดอร์แผ่นเสียงอัลบั้ม "Bliss" ใน พ.ศ. 2561 ซึ่งในปัจจุบันถือเป็นของหายากและราคาค่อนข้างสูงขึ้นเรื่อย ๆ โดยในแผ่นเสียงชุดนี้มีโบนัสแทร็ค เพิ่มเพลง "ขอดาว" ซิงเกิลเฉพาะกิจจากอัลบั้ม "Thousand Shades of Tears" อีกด้วย นอกจากนี้ยังเปิดพรีออเดอร์เทปคาสเซ็ทในอัลบั้มเดียวกันเมื่อเดือนมีนาคม พ.ศ. 2563 ซึ่งได้รับกระแสตอบรับที่ดี
วรันธร สำเร็จการศึกษาชั้นมัธยมศึกษาจาก โรงเรียนสาธิตมหาวิทยาลัยศรีนครินทรวิโรฒ ประสานมิตร และระดับปริญญาตรีจาก คณะศิลปกรรมศาสตร์ จุฬาลงกรณ์มหาวิทยาลัย สาขาดุริยางคศิลป์ตะวันตก เอกขับร้องคลาสสิค ได้รับเกียรตินิยมอันดับสอง นอกจากนี้เธอยังเคยทำกิจกรรมในระดับมหาวิทยาลัย ด้วยการเป็นหนึ่งในจุฬาฯคทากร ประจำงานฟุตบอลประเพณีจุฬาฯ–ธรรมศาสตร์ ครั้งที่ 70 อีกด้วย
ผลงานเพลง.
"ดูบทความหลักผลงานกับ ชิลลี่ไวท์ช็อค (ลิปซ์โปรเจกต์) และค่ายเพลง กามิกาเซ่"
รตาพร ทิพย์มนตรี

รตาพร ทิพย์มนตรี (เกิด 19 สิงหาคม พ.ศ. 2535) ชื่อเล่น เบสท์ เป็นนักร้องและนักแสดงชาวไทย เดิมทีเป็นสมาชิกเกิร์ลกรุป ชิลลี่ไวท์ช็อค ค่ายกามิกาเซ่ในเครือบริษัทอาร์เอส ตั้งแต่ปี พ.ศ. 2550–2552 เป็นระยะเวลา 2 ปี
ประวัติ.
รตาพร ทิพย์มนตรี (ชื่อเล่น: เบสท์) เกิดเมื่อวันที่ 19 สิงหาคม พ.ศ. 2535 เป็นนักแสดง และนักร้องชาวไทย ส่วนใหญ่คนทั่วไปจดจำเธอในฐานะนักร้อง เข้าสู่วงการตั้งแต่วันเด็ก จากการถ่ายแบบ โฆษณา และมีผลงานการแสดงละครโทรทัศน์เรื่อง "จดหมายถึงดวงดาว" ทางช่อง 3 และภาพยนตร์เรื่อง "ฉันรักนาย...ผู้ชายมีองค์" 
ต่อมาได้เข้าสังกัดกามิกาเซ่ ตั้งแต่อายุ 15 ปี เปิดตัวด้วยเพลงรวมศิลปิน เพลง "ขัดใจ" และเป็นหนึ่งในศิลปินเกิร์ลกรุปของทางค่ายในวง Chilli White Choc ในปี พ.ศ. 2550 มีเพลง Chatsanova, Special Friend, เปลี่ยนเป็นพี่ชาย โดยมีเพลงเปิดตัวคือ "Chatsanova" ซึ่งบรรจุอยู่ในอัลบั้ม "ลิปซ์โปรเจกต์ (Lipz Project)" ร่วมกับ มีน-แจม วงซิสก้า และ หวาย-ปัญญาริสา เธียรประสิทธิ์
นอกจากนี้ยังได้ออกอัลบั้มร่วมกับศิลปินกามิกาเซ่อีก 2 ชุดด้วยกัน คืออัลบั้ม "Forward To U" มีเพลง Forward และเพลง รักฉันเรียกว่าเธอ และอัลบั้ม "Friendship Never Ends" มีเพลง เพลงรัก และเพลง เพื่อนกันฉันรักเธอ เมื่อปี พ.ศ. 2551
ในปี พ.ศ. 2552 รตาพรได้ถอนตัวจากการเป็นสมาชิกวงชิลลี่ไวท์ช็อคและกามิกาเซ่ อย่างเต็มตัว พร้อมกับ วรันธร เปานิล หรือ อิ้งค์ เพื่อนรวมวง เนื่องจากทางต้นสังกัดไม่ป้อนงาน และไปศึกษาต่อในระดับอุดมศึกษา ปัจจุบันไม่มีผลงานในวงการบันเทิงแล้ว
ด้านการศึกษา ระดับมัธยมศึกษาจาก โรงเรียนนานาชาติเทรลล์ จากนั้นรตาพรสามารถสอบเทียบเข้าศึกษา และสำเร็จการศึกษาระดับปริญญาตรีจาก คณะสถาปัตยกรรมศาสตร์ สาขาการออกแบบสถาปัตยกรรมศาสตร์ (หลักสูตรนานาชาติ) หรือ International Program in Design and Architecture จุฬาลงกรณ์มหาวิทยาลัย ร่วมรุ่นเดียวกับ ภาณุ จิระคุณ เข้ารับพระราชทานปริญญาบัตร เมื่อวันที่ 11 กรกฎาคม พ.ศ. 2556
ท่าอากาศยานนานาชาติไครสต์เชิร์ช

ท่าอากาศยานนานาชาติไครสต์เชิร์ช  (IATA: CHC, ICAO: NZCH) เป็นท่าอากาศยานหลักที่ให้บริการในเมืองไครสต์เชิร์ช ประเทศนิวซีแลนด์ ตั้งอยู่ห่างจากตัวเมืองไปทางทิศตะวันตกเฉียงเหนือ 12 กิโลเมตร เปิดให้บริการในปี ค.ศ.1953
โรงเรียนมารีย์อุปถัมภ์

โรงเรียนในประเทศไทยที่ใช้ชื่อ "มารีย์อุปถัมภ์" อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
วิศวกรรมแผ่นดินไหว

วิศวกรรมแผ่นดินไหว คือ การศึกษาพฤติกรรมของอาคารและโครงสร้างที่เปลี่ยนไปเนื่องจากเกิดขึ้นจากแรงแผ่นดินไหว โดยวิศวกรรมแผ่นดินไหวเป็นส่วนหนึ่งของวิศวกรรมโยธาและวิศวกรรมโครงสร้าง โดยหัวข้อศึกษาจะแบ่งเป็นหัวข้อหลักได้แก่ การเข้าใจปฏิกิริยาที่เกิดขึ้นระหว่างโครงสร้างกับพื้นฐาน การคาดเดาผลที่เกิดขึ้นกับอาคารและโครงสร้างพื้นฐานภายหลังจากเหตุการณ์แผ่นดินไหว และ การออกแบบก่อสร้างรวมถึงการดูแลโครงสร้างที่ได้มาตรฐานอาคารในการต้านทานแรงแผ่นดินไหว
การออกแบบโครงสร้างต้านแผ่นดินไหว.
การออกแบบโครงสร้างต้านแผ่นดินไหวนั้น หมายถึงการคำนวณแรงแผ่นดินไหวว่าเป็นปัจจัยหนึ่งที่จะทำให้โครงสร้างพังทลายในขั้นตอนการออกแบบ โดยในปัจจุบันในหลายประเทศได้มีการกำหนดให้แรงแผ่นดินไหวถูกนำมาคำนวณในส่วนของมาตรฐานอาคาร รวมถึงในประเทศไทยที่มีการกำหนดตามมาตรฐาน มยพ. 1301-50
กุหลาบลอเรนเซีย

กุหลาบลอเรนเซีย หรือ ช้างลอเรนเซีย (ชื่อวิทยาศาสตร์: "Aerides lawrenceae") เป็นกล้วยไม้ชนิดหนึ่ง ที่อยู่ในสกุลกุหลาบ
เป็นกล้วยไม้ที่มีถิ่นกำเนิดในหมู่เกาะฟิลิปปิน มีถิ่นที่อยู่เดียวกับแวนด้า แซนเดอเรียน่า ("Euanthe sanderiana") โดยที่ โรเบลิน เป็นผู้สำรวจพบกล้วยไม้กุหลาบชนิดนี้ ได้ตั้งชื่อเป็นเกียรติแก่ เลดี้ลอเรนซ์ ภรรยาของนายกสมาคมพืชกรรมแห่งประเทศอังกฤษ
ลักษณะของกุหลาบลอเรนเซีย มีความคล้ายคลึงกันกับกุหลาบกระเป๋าปิด ("A. odoratum") ซึ่งเป็นกล้วยไม้สกุลเดียวกันที่พบทางภาคใต้ของประเทศไทยมาก แต่มีความแตกต่าง คือ ต้นและใบใหญ่กว่าเล็กน้อย ดอกมีขนาดใหญ่กว่าอย่างสังเกตได้ชัดเจน เดือยดอกของกุหลาบลอเรนเซียค่อนข้างเหยียดลง ไม่โค้งงอมา ปลายแผ่นปากมีริมซึ่งมีลักษณะเป็นฟันเล็กละเอียดเห็นได้ชัด นอกจากนั้นยังมีกลีบยาวอีกด้วย ถุงที่โคนเดือยดอกของกุหลาบลอเรนเซียนั้นใหญ่ของกุหลาบกระเป๋าปิดเกือบเท่าตัว นอกจากนั้นกุหลาบกระเป๋าปิดยังมีกลิ่นแรงกว่าอย่างสังเกตได้ชัดเจน อีกทั้งการออกดอก กุหลาบลอเรนเซียก็ยังมีการออกดอกที่ล่าช้ากว่าถึง 3 เดือน โดยจะออกดอกในช่วงกลางปี ราวเดือนสิงหาคม-กันยายน
สำหรับในประเทศไทยแล้ว กุหลาบลอเรนเซียมีการนำเข้ามาปลูกกันเป็นเวลานานกว่า 30 ปีมาแล้ว โดยผสมข้ามสกุลกับกล้วยไม้สกุลแวนด้า หรือสกุลช้าง จนเกิดเป็นความหลากหลายทางสายพันธุ์ต่าง ๆ อาทิ "A. l." var."amesiana" ซึ่งมีช่อดอกยาวและดอกมีสีเหลืองส้ม ปลายกลีบมีแต้มสีม่วง และ "A. l." var."sanderana" มีช่อดอกยาวถึง 50 เซนติเมตร ปากมีสีอมเหลือง ส่วนกลีบมีสีขาวครีม และมีแต้มสีม่วงแดงที่ปลายกลีบทุกกลีบ
สำหรับสถานภาพในธรรมชาติของกุหลาบลอเรนเซียในปัจจุบันนั้น ใกล้สูญพันธุ์เนื่องจากถิ่นที่อยู่ซึ่งเป็นป่าดิบชื้นนั้นถูกคุกคามและมีการปรับแก้มากเกินไป
เมลดา สุศรี

เมลดา สุศรี (เกิด 4 มิถุนายน พ.ศ. 2539) ชื่อเล่น โบว์ เป็นนักแสดง นักร้อง และนางแบบชาวไทย เข้าสู่วงการบันเทิงจากการเป็นนักร้องเกิร์ลกรุปสัญชาติไทย คิส มี ไฟฟ์ จากค่ายกามิกาเซ่ หลังจากการยุบวงดนตรีได้เข้าร่วมการประกวดไทยซุปเปอร์โมเดลคอนเทสต์ 2013 และได้รับตำแหน่งชนะเลิศ และได้เซ็นสัญญากับช่อง 7HD พร้อมมีผลงานในวงการบันเทิงอย่างละครโทรทัศน์ เช่น "ใยกัลยา", "คาดเชือก", "โนห์รา" และได้เข้าชิงรางวัล Asian Television Awards ครั้งที่ 23 ที่ประเทศมาเลเซีย สาขานักแสดงนำหญิงยอดเยี่ยม จากละครเรื่อง "หงส์เหนือมังกร" อดีตนักแสดงสังกัดช่อง 7HD ปัจจุบันเซ็นสัญญาเป็นนักแสดงสังกัดช่อง 3 เอชดีและเซ็นสัญญาเป็นนักร้องสังกัดบีอีซี มิวสิค
ประวัติ.
เมลดา สุศรี เดิมมีชื่อว่า "หทัยภัทร สุศรี" เกิดเมื่อวันที่ 4 มิถุนายน พ.ศ. 2539 เขตบางกะปิ กรุงเทพมหานคร ชื่อเล่นจริงที่ครอบครัวตั้งให้คือ "โบอิง" มีที่มาจากช่วงที่เครื่องบินโบอิงตก เธอเป็นบุตรสาวคนเดียวของครอบครัว สำเร็จการศึกษาระดับประถมศึกษาจาก โรงเรียนพระแม่มารีพระโขนง ระดับมัธยมศึกษา แผนการเรียน (ศิลป์-ภาษาญี่ปุ่น) โรงเรียนสาธิตมหาวิทยาลัยรามคำแหง และสำเร็จการศึกษาระดับปริญญาตรีจาก คณะสื่อสารมวลชน (สาขาวิทยุกระจายเสียงและวิทยุโทรทัศน์) มหาวิทยาลัยรามคำแหง เมื่อวันที่ 7 กุมภาพันธ์ พ.ศ. 2563 เมลดาเคยติด 1 ใน 7 จากการเข้าประกวด Smile Kids บนเวที ไทยซุปเปอร์โมเดลคอนเทสต์ 2004
การทำงาน.
ในปี พ.ศ. 2553 เมลดาเริ่มเข้าวงการบันเทิงโดยเป็นศิลปินสมาชิกเกิร์ลกรุป "คิส มี ไฟฟ์" จากค่ายกามิกาเซ่ หลังจากการยุบวงดนตรีลงในปี พ.ศ. 2556 เมลดาได้เข้าร่วมการประกวด"ไทยซุปเปอร์โมเดลคอนเทสต์ 2013" ซึ่งเธอได้รับตำแหน่งชนะเลิศ และปี พ.ศ. 2558 เมลดายังได้รับเกียรติจากสำนักงานที่ว่าการอำเภอเมืองจังหวัดชิซุโอะกะ ให้เป็นพรีเซนเตอร์แนะนำแหล่งท่องเที่ยวของอำเภอเมืองอีกด้วย 
ภายหลังจากการประกวดเมลดาได้ตกลงเซ็นสัญญาเป็นนักแสดงอยู่ภายใต้สังกัดช่อง 7 ตั้งแต่ปี พ.ศ. 2557 เริ่มแสดงละครเรื่องแรกในบทบาทนางเอกละครโทรทัศน์คือเรื่อง "คาดเชือก" รับบท ละเมียน และเรื่อง "ใยกัลยา" รับบท หอมน้ำ ต่อมาได้รับบท โนห์รา ในละครเรื่อง "โนห์รา" จากนั้นได้มีผลงานละครตามมาอีกมากมาย และเมื่อวันที่ 24 เมษายน พ.ศ. 2563 ทางต้นสังกัดได้ชี้แจงถึงการสิ้นสุดสัญญาการเป็นนักแสดงของเมลดาในเดือนพฤษภาคม พ.ศ. 2563 และละครเรื่องสุดท้ายกับทางช่อง 7 คือเรื่อง "อินทรีแดง" รวมระยะเวลาทั้งหมด 6 ปีที่เธออยู่สังกัดช่อง 7 หลังสิ้นสุดสัญญาเมลดาได้เป็นนักแสดงอิสระก่อนเข้าเซ็นสัญญาเป็นนักแสดงภายใต้สังกัดช่อง 3 พร้อมมีผลงานละครโทรทัศน์เรื่องแรกในฐานะนางเอกช่อง 3 คือเรื่อง "มนต์รักหนองผักกะแยง" รับบท ชมพู่ ประกบคู่กับพระเอกของช่อง ณเดชน์ คูกิมิยะ
มาตรวัดซอฟต์แวร์

มาตรวัดซอฟต์แวร์ เป็นระเบียบขั้นตอนเพื่อใช้ระบุระดับของคุณลักษณะในมิติใดมิติหนึ่งของ ซอฟต์แวร์ มาตรวัดจำเป็นต้องมีค่าวัด (measure) ที่ได้จากการวัด (measurement) ซึ่งเป็นการทำให้อธิบายคุณลักษณะในเชิงปริมาณ มาตรวัดซอฟต์แวร์ทำให้เกิดการเปรียบเทียบคุณลักษณะในเชิงปริมาณซึ่งสามารถนำไปใช้ประกอบวิเคราะห์รวมทั้งปรับปรุงทั้งตัวซอฟต์แวร์ที่ผลิตขึ้นรวมทั้งกระบวนการในแต่ละขั้นตอนการพัฒนาได้ 
มาตรวัดซอฟต์แวร์ที่พบบ่อย.
มาตรวัดซอฟต์แวร์ที่พบบ่อยประกอบด้วย:
ระเบียบวิธีในการใช้มาตรวัดซอฟต์แวร์.
มาตรวัดซอฟต์แวร์เป็นการวัดในระดับปฏิบัติการแต่ในการวัดเพื่อให้ได้ผลลัพธ์ในการปรับปรุงคุณลักษณะด้านต่างๆจำเป็นต้องมีการวางแผนและตั้งเป้าหมายในการประยุกต์ใช้มาตรวัด รวมถึงวิเคราะห์ผลลัพธ์ให้ได้ความหมายตามที่แผนการวัดต้องการ ระเบียบวิธีหนึ่งที่ถูกนำมาประยุกต์ใช้คือ GQM (Goal Question Metric) ซึ่งเป็นการวางแผนและทำการประยุกต์ใช้มาตรวัดให้ได้ตามเป้าหมายที่วางแผนไว้
ประโยชน์ของมาตรวัดซอฟต์แวร์.
มาตรวัดซอฟต์แวร์ให้ประโยชน์กับผู้ที่เกี่ยวข้องกับขั้นตอนการพัฒนาซอฟต์แวร์ดังต่อไปนี้
กฤษติกา คงสมพงษ์

รองศาสตราจารย์ กฤษติกา คงสมพงษ์ (เกิด 8 กันยายน พ.ศ. 2508) อดีตนายกสมาคมแม่บ้านทหารบก, อาจารย์ประจำสาขาการตลาด สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย, กรรมการสภาสถาบันผู้ทรงคุณวุฒิของสถาบันเทคโนโลยีพระจอมเกล้าเจ้าคุณทหารลาดกระบัง อาจารย์พิเศษสาขาการตลาด คณะพาณิชยศาสตร์และการบัญชี มหาวิทยาลัยธรรมศาสตร์, อดีตพิธีกรรายการกำจัดจุดอ่อนทางสถานีวิทยุโทรทัศน์ไทยทีวีสีช่อง 3 และรายการลูกใครหว่า อีกทั้งได้รับเชิญไปเป็นวิทยากรอยู่บ่อยครั้ง ปัจจุบันเป็นอาจารย์ประจำสถาบันบัณฑิตบริหารธุรกิจศศินทร์ แห่งจุฬาลงกรณ์มหาวิทยาลัย เป็นกรรมการสถาบันผู้ทรงคุณวุฒิของสถาบันเทคโนโลยีพระจอมเกล้าเจ้าคุณทหารลาดกระบัง[] ดำรงตำแหน่งกรรมการอิสระ บริษัท ไทยเบฟเวอเรจ จำกัด (มหาชน) และเป็นนักวิชาการด้านการตลาดและบริหารธุรกิจ
ประวัติ.
กฤษติกา คงสมพงษ์ นามสกุลเดิม ศิริจรรยา เกิดเมื่อวันที่ 8 กันยายน พ.ศ. 2508 ที่กรุงเทพมหานคร เป็นบุตรคนโตในจำนวนพี่น้อง 2 คน มีน้องสาวชื่อ นางสาวดุจฤดี ศิริจรรยา เมื่ออายุ 10 ปี ย้ายไปอยู่สหรัฐ
กฤษติกาสำเร็จการศึกษาระดับปริญญาตรีสาขาบริหารธุรกิจระหว่างประเทศ จากมหาวิทยาลัยจอร์จวอชิงตัน, ระดับปริญญาโทสาขาการตลาด จากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย และระดับปริญญาเอกสาขาการตลาด จากคณะพาณิชยศาสตร์และการบัญชี มหาวิทยาลัยธรรมศาสตร์ 
กฤษติกาสมรสกับพลเอก อภิรัชต์ คงสมพงษ์ โดยไม่มีบุตรร่วมกัน
สาธารณรัฐเอโซะ

สาธารณรัฐเอโซะ (; โรมาจิ: "Ezo Kyōwakoku") เป็นรัฐที่สถาปนาโดยผู้จงรักภักดีต่อโชกุนตระกูลโทกูงาวะ ภายหลังการล่มสลายของรัฐบาลโชกุนโทกูงาวะ ตั้งอยู่บนเกาะเอโซะ ปัจจุบันคือเกาะฮกไกโด ซึ่งเป็นเกาะใหญ่เป็นอันดับ 2 ของญี่ปุ่น แต่มีประชากรเบาบาง ตั้งอยู่ทางด้านเหนือสุดของญี่ปุ่น เอโซะนั้นมีชื่อเสียงจากการเป็นรัฐบาลแห่งแรกที่ได้พยายามจะจัดตั้งการปกครอบแบบระบอบประชาธิปไตยในญี่ปุ่น
ประวัติ.
หลังจากที่กองทัพของรัฐบาลโชกุนโทกูงาวะพ่ายแพ้กองทัพของสมเด็จพระจักรพรรดิในสงครามโบชินระหว่างการปฏิรูปสมัยเมจิ ทหารเรือที่จงรักภักดีต่อโชกุนตระกูลโทกูงาวะส่วนหนึ่งนำโดยพลเรือเอกเอโนโมโตะ ทาเกอากิ (榎本 武揚 "Enomoto Takeaki") ได้อพยพไปยังเกาะเอโซะ (ปัจจุบันคือเกาะฮกไกโด) ทางด้านเหนือสุดของญี่ปุ่น พร้อมด้วยนายทหารหลายหมื่นนายและกลุ่มที่ปรึกษาทางทหารชาวฝรั่งเศส ซึ่งนำโดยฌูลส์ บรูเนต์ (Jules Brunet) พลเรือเอกเอโนโมโตะได้ใช้ความพยายามครั้งสุดท้าย โดยการถวายฎีกาไปยังราชสำนักสมเด็จพระจักรพรรดิ เพื่อขอให่เขาได้มีโอกาสพัฒนาเกาะฮกไกโดและรักษาขนบธรรมเนียมของซามูไรไว้ต่อไปโดยไม่ถูกรบกวน แต่คำขอของเขาก็ได้รับการปฏิเสธ
ในวันที่ 15 ธันวาคม ค.ศ. 1868 ได้มีการประกาศอิสรภาพไม่ขึ้นกับรัฐบาลกลาง สถาปนาสาธารณรัฐเอโซะ ซึ่งมีโครงสร้างการปกครองที่ยึดตามแบบของสหรัฐอเมริกา พลเรือเอกเอโนโมโตะได้รับการเลือกตั้งให้เป็นประธานาธิบดี (総裁 "Sōsai") คนแรก การเลือกตั้งครั้งนี้ถือเป็นการเลือกตั้งครั้งแรกของญี่ปุ่น
ภคกัญญา เจริญยศ

ภคกัญญา เจริญยศ (เกิด 30 มีนาคม พ.ศ. 2538) ชื่อเล่น แบม เป็นนักร้อง นักแสดง และพิธีกรชาวไทย อดีตสมาชิกเกิร์ลกรุปสัญชาติไทย คิส มี ไฟฟ์ จากค่ายกามิกาเซ่ 
ประวัติ.
ภคกัญญา เจริญยศ หรือ แบม เกิดเมื่อวันที่ 30 มีนาคม พ.ศ. 2538 เริ่มเข้าวงการบันเทิงโดยเป็นหนึ่งในสมาชิก คิส มี ไฟฟ์ จากค่ายกามิกาเซ่ เมื่อปี พ.ศ. 2553 และได้หมดสัญญาลงในปี พ.ศ. 2556 ต่อมาในปี พ.ศ. 2557 ได้เซ็นสัญญาเป็นนักแสดงค่ายเอ็กแซ็กท์ (เดอะ วัน เอ็นเตอร์ไพรส์ ในปัจจุบัน) จนกระทั่งหมดสัญญาลงในปี พ.ศ. 2561 ภคกัญญาจบการศึกษาระดับชั้นมัธยมศึกษาจาก โรงเรียนนานาชาติเอกมัย จบการศึกษาระดับปริญญาตรีจาก คณะอักษรศาสตร์ จุฬาลงกรณ์มหาวิทยาลัย วิชาเอกภาษาและวัฒนธรรม (หลักสูตรนานาชาติ) วิชาโทภาษาญี่ปุ่น และจบการศึกษาระดับปริญญาโทจาก มหาวิทยาลัยลัฟบะระ ประเทศอังกฤษ สาขาวิชา Msc Digital Marketing (Master of Science) ปัจจุบันเป็นอาจารย์สอนพิเศษด้านภาษาร่วมกับ เกล ณัชชา เอกแสงกุล
เอทีอาร์ (รถดีเซลราง)

เอทีอาร์ (ATR)  เป็นรถดีเซลรางปรับอากาศแบบไม่มีห้องขับ ของการรถไฟแห่งประเทศไทย สั่งซื้อจากบริษัท โตกิวคาร์ คอร์เปอเรชัน, ประเทศญี่ปุ่น ตั้งแต่ปี พ.ศ. 2528 เพื่อนำมาวิ่งเป็นขบวนรถด่วนดีเซลรางปรับอากาศ โดยใช้งานร่วมกับรถดีเซลรางทีเอชเอ็น (THN) และ เอ็นเคเอฟ (NKF) โดยเฉพาะ 
ประวัติ.
หลังจากการใช้งานรถดีเซลรางรุ่นต่าง ๆ ในการทำขบวนรถชานเมือง รถโดยสารระยะสั้น เป็นที่น่าพึงพอใจ เนื่องจากมีความคล่องตัวในการใช้งาน ทำความเร็วได้ดี และ ได้รับความนิยมจากผู้โดยสารมากขึ้น การรถไฟแห่งประเทศไทย จึงเริ่มมีแนวคิดจัดหารถรถดีเซลรางสำหรับวิ่งทางไกลให้บริการระหว่างเมือง ที่มีระยะทางเกินกว่า 300 กิโลเมตรแบบรถ อินเตอร์ซิตี้ ในต่างประเทศ เพื่อให้สอดคลองกับความนิยมของผู้โดยสารที่มากขึ้น 
ในปี พ.ศ.2526 - 2528 จึงได้มีการสั่งซื้อ ทีเอชเอ็น (THN) และ เอ็นเคเอฟ (NKF) เพื่อนำมาใช้งานสำหรับรถชานเมือง และ วิ่งให้บริการระหว่างเมืองมากขึ้น โดยได้สั่งซื้อ เอทีอาร์ (ATR) เข้ามาด้วยในปี พ.ศ. 2528 เพื่อนำมาใช้วิ่ง"ขบวนรถด่วนดีเซลรางปรับอากาศ" เป็นตัวเลือกในการเดินทางให้ผู้โดยสารในยุคนั้น
โดยขบวนรถด่วนดีเซลรางปรับอากาศที่ใช้ เอทีอาร์ (ATR) ในช่วงแรก มีด้วยกัน 3 เส้นทาง ประกอบด้วย กรุงเทพ-พิษณุโลก, กรุงเทพ-ขอนแก่น, กรุงเทพ-สุรินทร์ โดยการรถไฟแห่งประเทศไทย ได้เปิดประมูลสัมปทานการเดินรถดีเซลรางเอทีอาร์ (ATR) และมีเอกชนหลายบริษัทสนใจประมูลหลายเส้นทาง หลังจากเปิดให้บริการก็เป็นที่นิยมของผู้โดยสารเป็นอย่างมาก 
การใช้งาน.
โดยทั่วไปจะสามารถใช้งานร่วมกับ ทีเอชเอ็น (THN), เอ็นเคเอฟ (NKF) โดยจะพ่วงไว้กลางขบวน แต่ก็ได้มีการดัดแปลงระบบให้สามารถใช้ร่วมกับ รถดีเซลรางอาร์เอช (RH) และ รถดีเซลรางอาร์เอชเอ็น (RHN) ได้อีกด้วย
เนื้อคู่ฯ อยากดูเรื่อย ๆ ไปจนแก่

เนื้อคู่ฯ อยากดูเรื่อย ๆ คือละครชุด 3 ตอนสุดท้ายที่ไม่ได้ออกอากาศเนื่องจากการถูกถอดออกจากผังอย่างกะทันหัน โดยได้นำออกมาฉายอีกครั้งโรงภาพยนตร์เมเจอร์รัชโยธินเมื่อวันที่ 8 กุมภาพันธ์ พ.ศ. 2554 และในที่สุดก็ได้ออกเป็นชุด ซีดีออกมาจำหน่าย โดยประกอบไปด้วย 3 ตอนสุดท้ายที่ไม่ได้ออกอากาศได้แก่ตอน 'ข่มใจเอาไว้คิดถึงหน้าพ่อแม่ของเธอไว้', 'ยื้อ... ก็เหมือนเราจะยิ่งเหนื่อย' และ 'จากวันนี้จะมีเรา เราและนาย' และได้มีข้อเรียกร้องจากท่านผู้ชมให้มีการฉายละครเรื่องนี้อีกครั้งเป็นกรณีพิเศษ โดยจะเริ่มออกอากาศ 3 ตอนสุดท้ายคือ วันที่ 16 สิงหาคม - 19 สิงหาคม พ.ศ. 2554 เวลา 20.00 น. ทางช่อง เพลย์ แชนแนล
เรื่องย่อ.
หลังจากเหตุการณ์เหนือธรรมชาติ เมื่อโจไปลบหลู่ท่านเทพเจ้าทันไดของญี่ปุ่น จึงทำให้เกิดแผ่นดินไหวและภัยพิบัติอย่างรุนแรงจนเพื่อน ๆ ชาวคอนโดสวัสดีทวีสุขเกือบเอาชีวิตไม่รอด ในที่สุดเหตุการณ์ก็สงบลง แต่ไม่ทันไร โจศักดิ์ ชาญนารี และเพื่อน ๆ ก็ต้องช็อกแทบสิ้นสติอีกครั้ง เมื่อภาพที่เห็นหลังจากลงไปชั้นใต้ดินที่ญี่ปุ่นกลับกลายเป็นคุณวีและขวัญใจกำลังนอนเปลือยเปล่าอยู่ใต้ผ้าห่มด้วยกัน 2 ต่อ 2 โดยเหตุการณ์หลังจากนี้ จะแบ่งได้เป็น 3 ตอน คือ
ข่มใจเอาไว้ คิดถึงหน้าพ่อแม่ของเธอไว้.
หลังจากเพื่อน ๆ เห็นภาพที่ไม่คาดว่าจะเกิดขึ้น คุณวี และ ขวัญใจจึงตกลงกันว่าจะบอกทุกคนไป ว่าทั้งสองยังไม่ได้ทำอะไรกัน และในเมื่อเพื่อน ๆ ทุกคนไม่เชื่อคำโกหกนั้น จึงได้ออกอุบายมาจับผิดผู้ร้ายปากแข็งทั้งสอง ให้รับสารภาพให้ได้
ยื้อ... ก็เหมือนเราจะยิ่งเหนื่อย.
เรื่องราวหากนับจากตอนที่ภูผาแต่งงานกับธิดา มันก็เป็นเวลา 3 เดือนแล้ว และจะเป็นเวลาที่ภูผาจะได้หย่ากับธิดา เพื่อที่จะได้ไปแต่งงานกับจิ๊บ คู่หมั้นของภูผา แต่เหมือนโชคชะตาเล่นตลกทำให้ภูผาหลงรักธิดาอย่างถอนตัวไม่ขึ้น จึงทำทุกวิถีทางเพื่อยื้อเวลาออกไปให้มากที่สุดให้ได้ แม้ว่านั่นจะหมายถึงการบอกความรู้สึกที่เขามีอยู่กับธิดาก็ตาม
จากวันนี้จะมีเรา เราและนาย.
เมื่อในที่สุด คุณวีลงเอยกับขวัญใจ และ ภูผาลงเอยกับธิดา โจ จึงกลายเป็นคนเดียวที่ไม่มีคู่ เหตุเกิดจากความเหงา ความโดดเดี่ยว และสัญญาที่ทั้งสองสาวให้ไว้กับโจเมื่อตอนย้ายเข้ามาอยู่คอนโดใหม่ ๆ จึงเกิดศึกชิงนางขึ้น ขวัญใจและธิดาจะเลือกใคร? จะเลือกเพื่อนสนิทอย่างโจ หรือคนสำคัญอย่าภูผาและคุณวี?
อัษฎาวุธ วัฒนางกูร

นาวาอากาศตรี อัษฎาวุธ วัฒนางกูร อดีตอธิบดีกรมมหาดเล็ก 904 ประจำสำนักพระราชวังพิเศษ ตำแหน่งประเภทบริหาร ระดับสูง ราชการ บริหารส่วนกลาง สำนักพระราชวัง รองกรรมการผู้อำนวยการใหญ่ สนับสนุนการถวายบินแก่องค์ประธานศูนย์สนับสนุนการปฏิบัติการ อดีตรองกรรมการผู้อำนวยการใหญ่ สายมาตรฐานความปลอดภัยและพัฒนาทรัพยากรการบิน อดีตรองกรรมการผู้อำนวยการใหญ่ สายปฏิบัติการ บริษัทการบินไทย อดีต ผู้อำนวยการใหญ่ ฝ่ายพัฒนาทรัพยากรการบิน อดีต ผู้อำนวยการฝ่ายฝึกอบรมนักบิน บริษัทการบินไทย ร่วมงานกับบริษัท การบินไทยเมื่อ 4 กุมภาพันธ์ 2538 และดำรงตำแหน่งรองกรรมการผู้อำนวยการใหญ่ สายปฏิบัติการ บริษัทการบินไทยเมื่อ 1 ตุลาคม พ.ศ. 2553 
นาวาอากาศตรี อัษฎาวุธ วัฒนางกูร เป็นบุตร เรืออากาศตรี อาชีพ วัฒนางกูร กับ นาวาอากาศเอกหญิง พูนศรี ทองปรีชา น้องชายของ ดร.อภิวัฒน์ วัฒนางกูร หรือ วรฑา วัฒนะชยังกูร อดีตคณบดีคณะมนุษยศาสตร์ มหาวิทยาลัยกรุงเทพ
เป็นนักเรียนเตรียมทหารรุ่น 18 โรงเรียนนายเรืออากาศรุ่นที่ 25 นักเรียนโรงเรียนสวนกุหลาบรุ่น 91 จบการศึกษาสูงสุดปริญญาโท สาขาวิศวกรรมโยธา HOCHSCHULE DER BUNDESWEHR MUENCHEN FEDERAL REPUBLIC OF GERMANY 
ดำรงตำแหน่งรองกรรมการผู้อำนวยการใหญ่ สายปฏิบัติการ บริษัทการบินไทย ต่อจาก เรืออากาศเอกประวิตร ชินวัตร ซึ่งเป็นรุ่นพี่นักเรียนโรงเรียนนายเรืออากาศรุ่นที่ 16 โรงเรียนเตรียมทหารรุ่นที่ 9 ลูกพี่ลูกน้อง ทักษิณ ชินวัตรอดีตนายกรัฐมนตรี สมรสกับ นางสาววนัสบดี พลอยทรัพย์ โดยรับพระราชทานน้ำสังข์จากพระบาทสมเด็จพระเจ้าอยู่หัวและ สมเด็จพระนางเจ้าพระบรมราชินี เมื่อ 24 กันยายน 2567
ตระกูลวัฒนางกูร.
นาวาอากาศตรีอัษฎาวุธ วัฒนางกูรเป็นหลานของ จอมพลอากาศ เฉลิมเกียรติ วัฒนางกูรอดีตผู้บัญชาการทหารอากาศ อดีตรัฐมนตรีช่วยว่าการกระทรวงคมนาคม รัฐมนตรีช่วยว่าการกระทรวงเกษตรและนาง พรรณี วัฒนางกูร ภรรยา จอมพลอากาศ เฉลิมเกียรติ วัฒนางกูร หนึ่งในผู้เสียชีวิตจากเหตุเครื่องบินตกที่ไต้หวัน
อีกทั้งเป็นอาของ นางสาวกวิตา วัฒนะชยังกูรและนายภาคิน วัฒนะชยังกูร บุตร ดร.อภิวัฒน์ วัฒนางกูร ซึ่งเสียชีวิตด้วยโรคมะเร็ง เป็นอดีต คณบดีคณะมนุษยศาสตร์ มหาวิทยาลัยกรุงเทพ และพิธีกรทางสถานีช่อง 7
กรรมการบริษัท.
บริษัท วิทยุการบินแห่งประเทศไทย
บริษัท เชื้อเพลิงการบินกรุงเทพ จำกัด (มหาชน)
พระอาจารย์ในสมเด็จพระบรมโอรสาธิราชฯ.
นาวาอากาศตรี อัษฎาวุธ วัฒนางกูร เป็นพระอาจารย์ในสมเด็จพระบรมโอรสาธิราชฯ ตั้งแต่ดำรงตำแหน่งผู้อำนวยการฝ่ายฝึกอบรมนักบิน เมื่อ พ.ศ. 2547 และเป็นนักบินผู้ช่วยในการทำการบินในเที่ยวบินมหากุศลไปเชียงใหม่ ในวันที่ 6 มกราคม พ.ศ. 2550 TG8870/8871 และ TG8842/8843 ไปยังพุทธคยาประเทศอินเดีย 13 พฤษศจิกายน พ.ศ. 2553 และเป็นนักบินผู้ช่วย TG8866 จากกรุงเทพ ไปขอนแก่นใน วันที่ 12 พฤศจิกายน พ.ศ. 2555
รองกรรมการผู้อำนวยการใหญ่ สายปฏิบัติการ บริษัทการบินไทย.
รองกรรมการผู้อำนวยการใหญ่ สายปฏิบัติการ บริษัทการบินไทย เป็นตำแหน่งบริหารสูงสุดของกัปตันการบินไทย โดยตำแหน่งนี้จะเป็นตำแหน่งที่กัปตันอาวุโสของการบินไทยจะเป็นผู้ดำรงตำแหน่งเท่านั้น อาจถือว่าเทียบเท่าตำแหน่งหัวหน้านักบินบริษัทการบินไทย
กรณ์ ศิริสรณ์

กรณ์ ศิริสรณ์ เดิมมีชื่อว่า วรกร ศิริสรณ์ เกิด 30 ตุลาคม พ.ศ. 2537 ชื่อเล่น กั้ง เป็นนักแสดงและนักร้องชาวไทย เป็นรู้จักจากการเป็นผู้ชนะการแข่งขันเดอะสตาร์ ค้นฟ้าคว้าดาวปี 10 และเป็นอดีตนักร้องในวง XIS 
ประวัติ.
กรณ์ ศิริสรณ์ เกิดที่ กรุงเทพมหานคร เดิมมีชื่อว่า วรกร ก่อนที่จะชื่อนี้ ยังเคยเดิมมีชื่อเกิดว่า จิรัฏฐ์ เขาเป็นบุตรชายคนเล็กของสุวพงศ์ ศิริสรณ์ และรุ่งมณี ศิริฤทธิ์ มีพี่น้องทั้งหมด 2 คน มีพี่สาว 1 คน ชื่อ คณิดา ศิริสรณ์ (ทายาทของเอกอัครราชทูต) กรณ์จบชั้นมัธยมปลายจากโรงเรียนร่วมฤดีวิเทศศึกษา ระดับปริญญาตรี วิชาเอก สาขาวิชาภาษาและวัฒนธรรม วิชาโท สาขาวิชาภาษาญี่ปุ่น (หลักสูตรนานาชาติ) คณะอักษรศาสตร์ จุฬาลงกรณ์มหาวิทยาลัย และระดับปริญญาโท คณะพาณิชยศาสตร์และการบัญชี จุฬาลงกรณ์มหาวิทยาลัย 
อาชีพ.
พ.ศ.2552 -2553 กรณ์ได้ประกวดเวทีต่างๆ ถ่ายโฆษณา พิธีกร และได้เป็นศิลปิน นักร้องบอยแบนด์ วง XIS หลังจากวง XIS ได้หมดสัญญากับทางค่ายและยุบวงไป ก่อนที่กรณ์ได้ประกวดเดอะ สตาร์ 10 
ในปี 2557 ได้เข้าร่วมประกวดเดอะสตาร์ ค้นฟ้าคว้าดาว ปี 10 และได้เข้ารอบเป็น 8 คนสุดท้ายโดยที่ได้หมายเลข 3 และได้คว้าแชมป์เป็นเดอะสตาร์คนที่ 10 ของเมืองไทย 
ปี พ.ศ. 2558 กรณ์มีผลงานละครแรกในเรื่อง ทอฝันกับมาวิน 
ในปี พ.ศ. 2559 กรณ์ได้เป็นรุ่นพี่เดอะสตาร์เต็มตัว รายการ เดอะสตาร์ ค้นฟ้าคว้าดาว ปี 12 โดยมี กฤษกร กนกธร เป็นผู้ตกรอบคนแรก และต่อมากรณ์ได้มีผลงานซีรีส์ รุ่นพี่ เดอะซีรีส์ นับถือเป็นละครซีรีส์ทาง GMMTV ด้วย 
พ.ศ. 2560 กรณ์ได้กลับมาเล่นละครทางช่องวัน 31 ในรอบ 2 ปี ในเรื่อง ชิงรัก ริษริยา รับบท อัษฎา อารยนนท์ (อั๊ต) และเป็นการเล่นละครช่องวัน 31 เต็มตัวของกรณ์ 
ในปี พ.ศ. 2561 วรกรได้เข้าอุปสมบทที่พระนคร ฉายา อาภาโร ก่อนที่กั้งจะเปลี่ยนชื่อจาก วรกร เป็น กรณ์ 
ปี พ.ศ. 2567 กรณ์ได้เป็นผู้บริหารค่ายเพลงวัน มิวสิก ในเครือเดอะ วัน เอ็นเตอร์ไพรส์ อย่างเต็มตัว และผลิตเพลงจนถึงปัจจุบัน 
ผลงานทางการแสดง.
ละคร.
ละครโทรทัศน์ทั้งหมดด้านล่างนี้ออกอากาศทางช่องวัน 31
วัดเจริญธรรม

วัดเจริญธรรมหรือวัดถ้ำภูตอง ตั้งอยู่ในตำบลนิคมสร้างตนเอง อำเภอเมืองลพบุรี จังหวัดลพบุรี
วัดเจริญธรรมเป็นวัดหนึ่งที่มีความสวยงามและทิวทัศน์ที่น่าชื่นชม เพราะอยู่บริเวณเชิงเขาและติดถนนใหญ่ มีความเงียบสงบ เป็นวัดที่เน้นการปฏิบัติธรรมที่มีชื่อเสียงวัดหนึ่งของจังหวัดลพบุรี เป็นวัดสายวิปัสนาธรรมโลกุตระ มีพระอุโบสถที่ตั้งอยู่บนเขาที่มีความสวยงาม ในปัจจุบันวัดนี้เป็นที่นิยมของพุทธศาสนิกชนนิยมเดินทางมายังวัดแห่งนี้เพื่อเจริญภาวะนาและปฏิบัติธรรม
นันทิตา ฆัมภิรานนท์

นันทิตา ฆัมภิรานนท์ หรือ เบลล์ (20 ธันวาคม พ.ศ. 2526 —) เป็น ชาวไทยที่มีความหลากหลายทางเพศผู้เข้าประกวดรายการ "ไทยแลนด์ก็อตทาเลนต์" ฤดูกาลที่ 1 เมื่อ พ.ศ. 2554 โดยได้แสดงการร้องเพลงประสมเสียงผู้หญิงและชาย ในเพลง Unloveable โดยวงมายด์ มีการลงข่าวเธอในหนังสือพิมพ์ฮัฟฟิงตันโพสต์ และมีผู้เอ่ยถึงในบล็อกที่เว็บไซต์ของ ซีเอ็นเอ็น
ประวัติ.
นันทิตาเป็นชาวจังหวัดนครราชสีมา เกิดเมื่อวันที่ 20 ธันวาคม 2526 เดิมชื่อเล่นว่า "เบลล์" ที่ใช้ในการประกวด มาจากชื่อรุ่นน้องผู้หญิงที่เบลล์ปลื้ม และมีหน้าตาคล้ายกันมาก จบการศึกษาระดับประกาศนียบัตรวิชาชีพ หรือปวช. จากวิทยาลัยอาชีวศึกษานครราชสีมา
ด้านชีวิตครอบครัว นันทิตาเป็นลูกชายคนเดียวในจำนวน 3 คน (มีพี่สาว 1 คน และ น้องสาว 1 คน) เนื่องจากฐานะทางบ้านไม่สู้ดี เมื่อสำเร็จการศึกษา นันทิตาจึงตัดสินใจทำงานหาเงินเลี้ยงครอบครัวด้วยการร้องเพลงตามเวทีต่าง ๆ และได้เข้าประกวดระดับประเทศมาแล้ว เช่น การประกวดเฟ้นหาหาสมาชิกใหม่ของวง "วีนัส ฟลายแทร็บ" (Venus Flytrap Search For The Missing Puzzle)
นันทิตามีชื่อเสียงจากการเข้าประกวดรายการ "ไทยแลนด์ก็อตทาเลนต์" ฤดูกาลที่ 1 โดยรอบคัดเลือก ได้แสดงการร้องเพลง "อยากรู้แต่ไม่อยากถาม" ของ ลุลา และ "Unloveable" ของวงมายด์ ด้วยเสียงผู้หญิงและผู้ชายสลับกัน ทำให้วีดิทัศน์รายการดังกล่าวซึ่งลงในเว็บไซต์ยูทูบ มีผู้ชมมากกว่า 4 ล้านครั้งภายในหนึ่งวันหลังจากออกอากาศ และในการประกวด ก็ได้ผ่านเข้ารอบรองชนะเลิศ และรอบชิงชนะเลิศ แต่ไม่ได้เป็นผู้ชนะเลิศประจำฤดูกาล
อาชีพส่วนตัว นันทิตารับจ้างร้องเพลงอิสระ เป็นดีเจคลื่น G's Radio 96 F.M.จ.นครราชสีมา และยังทำงานด้านครีเอทีฟเป็นอาชีพเสริม ทั้งนี้ นันทิตาเคยได้รับการอบรมจาก อนุชา ลังประเสริฐ ผู้เคยอบรมนักร้องที่มีชื่อเสียงหลายคน อาทิ จอนนี่ อันวา, หลุยส์ สก๊อต, ปกรณ์ ลัม, ดีทูบี, เกิร์ลลี่ เบอร์รี่, นาธาน โอมาน เป็นต้น
เบลล์ นันทิตา เป็นนักร้องในสังกัดโซนี่ มิวสิก (ประเทศไทย) โดยออกซิงเกิลเพลงแรกคือ "เสียงที่เปลี่ยน" ในปลายปี พ.ศ. 2554 และยังได้แสดงภาพยนตร์เรื่อง "It Gets Better ไม่ได้ขอให้มารัก" ฉายในปี พ.ศ. 2555
ปัจจุบัน นันทิตา หันมาผลิตคอนเทนต์บนโซเชียล โดยเฉพาะแอพลิเคชั่น ติ๊กต๊อก เฟซบุ๊ก และอินสตาแกรม ซึ่งเป็นคอนเทนต์ที่เกี่ยวกับเรื่องราวยุค 90's อาทิ เพลง, การ์ตูน, ภาพยนตร์, รายการและละครโทรทัศน์, ของเล่น และการใช้ชีวิตของผู้คน เป็นต้น
ผลงานเพลง.
ซิงเกิล.
2568
1. “ทำไมเธอดูเป็นคนดีจัง”
เลโอโปลด์สบืร์ค

เลโอโปลด์สบืร์ค  เป็นเทศบาลในมณฑลลิมเบิร์กของประเทศเบลเยียม มีประชากรประมาณ 15,000 คน ภายในพื้นที่ 22.49 ตารางกิโลเมตร เกิดขึ้นจากการควบรวมเลโอโปลด์สบืร์คและหมู่บ้านแฮ็ปเปินเข้าไว้ด้วยกัน
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
ตึกวูลเวิร์ธ

ตึกวูลเวิร์ธ (Woolworth Building) ออกแบบโดยสถาปนิก Cass Gilbert เมื่อ พ.ศ. 2456 เป็นตึกสูงที่เก่าที่สุดในสหรัฐ และเป็นสัญลักษณ์ทางประวัติศาสตร์แห่งชาติตั้งแต่ พ.ศ. 2509 และเป็นสัญลักษณ์ของนิวยอร์กตั้งแต่ พ.ศ. 2526
ตึกเมโทรโพลิแทน ไลฟ์ อินชัวแรนซ์

ตึกเมโทรโพลิแทน ไลฟ์ อินชัวแรนซ์  เป็นตึกสูงที่ตั้งอยู่ที่ถนนเมดิสัน เขตแมนแฮตตัน นครนิวยอร์ก ออกแบบโดย Napoleon LeBrun & Sons และก่อสร้างโดย Hedden Construction Company โดยได้แบบมาจากหอระฆังซันมาร์โก ในอิตาลี สร้างเมื่อ พ.ศ. 2452 และใช้เป็นสำนักงานใหญ่ของบริษัทจนถึง พ.ศ. 2548 เป็นตึกที่สูงที่สุดในโลกอยู่สามปี คือจนถึง พ.ศ. 2456 จึงเสียตำแหน่งให้กับตึกวูลเวิร์ธ
เมวเวิน-เครยโตรเดอ

เมวเวิน-เครยโตรเดอ  เป็นเทศบาลในมณฑลลิมเบิร์กของประเทศเบลเยียม มีประชากรประมาณ 13,000 คน ภายในพื้นที่ 9,126 เฮกตาร์ อยู่ห่างจากฮัสเซิลต์ไปทางทิศใต้ 22 กิโลเมตร และบรัสเซลส์อยู่ทางทิศตะวันตกเฉียงใต้ประมาณ 85 กิโลเมตร
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
โรงพยาบาลพระราม 9

โรงพยาบาลพระรามเก้า  เป็นโรงพยาบาลเอกชน ตั้งอยู่บนถนนพระราม 9 แขวงบางกะปิ เขตห้วยขวาง กรุงเทพมหานคร ประเทศไทย ปัจจุบันมีแพทย์กว่า 200 คน และบุคลากรทางการแพทย์อื่น ๆ
ประวัติ.
ก่อตั้งโดยคณะคณะแพทย์จากสาขาต่าง ๆ รวมตัวกัน และเปิดให้บริการเมื่อวันที่ 19 กรกฎาคม 1992 ปัจจุบันมีนายแพทย์เสถียร ภู่ประเสริฐ อายุรแพทย์ เป็นผู้อำนวยการโรงพยาบาล
บริการและการรักษา.
ประกอบด้วยสถาบันการแพทย์ 2 สถาบัน และศูนย์การแพทย์เฉพาะทาง 22 ศูนย์
รางวัลและการรับรองคุณภาพโรงพยาบาล.
= อ้างอิง = 
= แหล่งข้อมูลอื่น =
เธอกับเขาและรักของเรา

เธอกับเขาและรักของเรา  เป็นละครที่ออกอากาศทางช่อง 7 โดยบริษัท โพลีพลัส เอ็นเตอร์เทนเม้นท์ ออกอากาศทุกวันจันทร์- อังคาร เวลา 20.30 - 22.30 น. ออกอากาศตอนแรกวันที่ 29 พฤศจิกายน พ.ศ. 2553 - 7 กุมภาพันธ์ พ.ศ. 2554, ออกอากาศซ้ำครั้งที่ 1 ในช่วงละครตอนบ่าย วันที่ 22 พฤศจิกายน พ.ศ. 2556 - 30 ธันวาคม พ.ศ. 2556, ออกอากาศซ้ำครั้งที่ 2 วันที่ 28 กุมภาพันธ์ พ.ศ. 2563 - 27 มีนาคม พ.ศ. 2563 ในช่วงเวลาของละครดังที่คิดถึง เป็นละครแนวโรแมนติก-ดราม่า เกี่ยวกับโศกนาฏกรรมความรักต้องห้าม เป็นละครที่ได้รับความนิยมอย่างสูง มีตอนออกอากาศทั้งหมดมากถึง 21 ตอน และได้รับรางวัลละครไทยยอดนิยม จาก "คม ชัด ลึก อวอร์ด" ประจำปี 2554
บทประพันธ์ของ สรัญรารัญ บทโทรทัศน์โดย สรัญรารัญ กำกับการแสดงโดย พีรพล เธียรเจริญ
แบร์เดียนสก์

แบร์เดียนสก์  เป็นเมืองท่าในแคว้นซาปอริฌเฌีย ประเทศยูเครน บนฝั่งทะเลด้านเหนือของทะเลอะซอฟ ห่างจากเมืองมารีอูปอลไปทางทิศตะวันตกเฉียงใต้ 72 กิโลเมตร ตั้งอยู่ทางตะวันออกเฉียงใต้ของประเทศ เมืองเหมาะแก่การจอดเรือ มีการประมง ผลิตแป้ง กลั่นน้ำมัน เป็นเมืองตากอากาศ อยู่ใกล้ทะเลสาบน้ำเค็มขนาดใหญ่หลายแห่ง
จากการสำรวจประชากรในปี ค.ศ. 2001 มีประชากรราว 125,000 คน
ดาเนา (จังหวัดเซบู)

ดาเนา  เป็นเมืองตั้งอยู่บนฝั่งตะวันออกของเกาะเซบู ประเทศฟิลิปปินส์ ห่างจากนครเซบูไปทางทิศตะวันออกเฉียงเหนือ 27 กิโลเมตร เป็นเมืองท่า มีเหมืองถ่านหินอยู่ในบริเวณใกล้เคียง จากการสำรวจประชากรในปี ค.ศ. 2007 มีประชากร 109,534 คน
เกาะมินดาเนา

มินดาเนา  เป็นเกาะที่ใหญ่ที่สุดอันดับ 2 และตั้งอยู่ทางตะวันออกสุดของประเทศฟิลิปปินส์ มีลักษณะภูมิประเทศที่มีรูปร่างคล้ายสามเหลี่ยม ชายฝั่งเว้าแหว่ง มีอ่าวขนาดใหญ่และเล็กจำนวนมาก มีเทือกเขาซึ่งมียอดเขาหลายแห่งที่มีความสูงมากกว่า 1,500 เมตร ยอดสูงสุดชื่อ อาโป สูง 2,954 เมตร มีระบบแม่น้ำหลัก 2 ระบบ คือ ระบบแม่น้ำอากูซันทางตะวันออก และระบบแม่น้ำมินดาเนาทางใต้และกลาง ผลิตผลสำคัญ ได้แก่ ข้าวโพด ข้าวเจ้า มะพร้าว ไม้ซุง กาแฟ ป่านอะบากา
ศาสนาอิสลามได้เผยแผ่เข้าไปในเกาะ ในคริสต์ศตวรรษที่ 16 เฟอร์ดินานด์ มาเจลลัน ซึ่งเดินเรือให้แก่กษัตริย์สเปนได้เดินทางมาถึงเกาะนี้ ใน ค.ศ. 1521 ถึงแม้ว่าสเปนจะอ้างกรรมสิทธิ์ครอบครอง แต่ก็ยังคงเป็นอิสระต่อการปกครองของสเปน เนื่องจากการต่อต้านจากประชาชนที่นับถือศาสนาอิสลาม (โดยเฉพาะชนเผ่าโมโรส) ต่อมาได้รวมเข้าอยู่กับรัฐบาลของพลเรือนภายใต้การปกครองของสหรัฐอเมริกา
มาสเมเคอเลิน

มาสเมเคอเลิน  เป็นเทศบาลในมณฑลลิมเบิร์กของประเทศเบลเยียม มีประชากรประมาณ 37,000 คน ตั้งอยู่ริมแม่น้ำเมิซ ในอดีต บริเวณชายขอบของมาสเมเคอเลินมีการทำเหมืองถ่านหินเป็นจำนวนมาก ซึ่งดึงดูดประชากรจากประเทศเพื่อนบ้านให้มาอยู่ที่นี่ เช่น ชาวเนเธอร์แลนด์ เยอรมนี โปแลนด์ อิตาลี และตุรกี
ความสัมพันธ์ระหว่างประเทศ.
มาสเมเคอเลินเป็นเมืองคู่แฝดและเมืองพี่น้องกับอีก 6 เมือง ดังนี้
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
เชื้อเพลิงสาหร่าย

เชื้อเพลิงสาหร่าย คือพลังงานเชื้อเพลิงชนิดหนึ่ง โดยใช้สาหร่ายเป็นวัตถุดิบ จัดได้ว่าเป็นพลังงานสะอาดชนิดหนึ่ง
การวิจัยและพัฒนาเชื้อเพลิงสาหร่าย.
การวิจัยในปัจจุบันทั้งในประเทศไทยและต่างประเทศ ต่างมุ่งเด้นด้าน
ปี2007 มีการวิจัย การผลิตไบโอดีเซลจากสาหร่าย (Biodiesel Production from Algae) โดยคณะวิจัยของภาควิชาผลิตภัณฑ์ประมง คณะประมง มหาวิทยาลัยเกษตรศาสตร์ 
31 มีนาคม ปี2011 มีการลงนามเพื่อพัฒนาอุตสาหกรรมเชื้อเพลิงชีวภาพจากสาหร่าย ระหว่างกรมพัฒนาพลังงานทดแทนและอนุรักษ์พลังงาน บมจ. บางจากปิโตรเลียม บจก. ผลิตไฟฟ้าราชบุรีโฮลดิ้ง บจก. ล็อกซ์เลย์ โดยมี รมว. กระทรวงพลังงาน นพ.วรรณรัตน์ ชาญนุกูลเป็นประธาน
ไมเคิล ซี. ฮอลล์

ไมเคิล คาร์ไลล์ ฮอลล์  เกิดเมื่อวันที่ 1 กุมภาพันธ์ ค.ศ. 1971 เป็นนักแสดงชาวอเมริกัน แสดงในซีรีส์โทรทัศน์ อย่างบทเดวิด ฟิชเชอร์ ในซีรีส์ช่องเอชบีโอเรื่อง "ซิกส์ฟีตอันเดอร์" และบทเด็กเตอร์ มอร์แกน ในซีรีส์ทางช่องโชว์ไทม์เรื่อง "เดกซ์เตอร์" ในปี ค.ศ. 2009 เขาได้รับรางวัลลูกโลกทองคำและรางวัลแซกอวอร์ด จากบทบาทในเรื่อง "เดกซ์เตอร์"
โฮลด์อิตอะเกนสต์มี

"โฮลด์อิตอะเกนสต์มี"  เป็นซิงเกลแรกจากสตูดิโออัลบัมชุดที่ 7 ของบริตนีย์ สเปียส์ จำหน่ายตั้งแต่วันที่ 11 มกราคม 2554
ชาร์ต.
<templatestyles src="Col-begin/styles.css"/>
โกเซน อายะ

อายะ โกเซน (; โรมาจิ: "Aya Gozen") (พ.ศ. 2067 — พ.ศ. 2152) เป็นพี่สาวต่างแม่ของอุเอสึงิ เคนชิน ,แม่ของอุเอะสึงิ คาเงะคัทสึ และเป็นภรรยาคนแรกของนากาโอะ มาซากาเกะ เกิดที่เซนโต (仙桃院 Sentō-In) เช่นเดียวกับ นากาโอะ มาซากาเกะ เป็นลูกสาวคนโตที่แก่ที่สุดในฐานะลูกสาวคนโตสอง นากาโอะ ทาเมะกาเกะของเซนโต เธอบอกว่าจะมาจากแม่ของเขา หรืออุเอะสึงิเคนชิน แม้ว่าจะเป็นสิ่งที่ดีที่รู้ภายใต้ชื่อทางพระพุทธศาสนา พวกเขาเคยรู้จักกันในชื่อ อายะฮิเมะ(綾姫)นั้นเป็นความหวัง และความกล้าหาญความโง่เขลา
ใน พ.ศ. 2080 เอได้หมั้นหมายกับนากาโอะ มาซากาเกะ ในระหว่างนั้นและได้กำเนิดบุตรชาย 2 คน บุตรสาว 2 คนด้วยกัน บุตรชายคยโตตายตั้งแต่อายุ 10 ขวบ ดังนั้นบุตรชายคนที่สอง คาเงะคัทสึ ได้รับเลี้ยงเข้าเป็นลูกบุญธรรมในอุเอะสึงิภายใต้คำสั่งของเคนชิน ส่วนบุตรสาวได้รับเลี้ยงในตระกูลอุเอะสึงิและเริ่มต้นเป็นภรรยาเจ้าของที่ดินศักดินาอย่างซื่อสัตย์ เซนโตอินถูกย้ายไปในปราสาทคาสุกายามะใน พ.ศ 2107 ตำนานที่คาเนะสึกุ นาโอเอะ ยอมรับในความสามารถพิเศษและแนะนำรับใช้คาเงะคัทสึ, มีข่าวลือถึงคาเนะสึกุพยายามเอาใจใส่ทำให้รู้สึกขอบคุณเป็นอย่างมาก
หลังจากเคนชินสิ้นชีพ.
การโต้แย้งของพลเมืองระหว่างคาเงะคัทสึและคาเงะโทระเริ่มขึ้นหลังจากเคนชินสิ้นชีพลง เซนโตอินพยายามป้องกันทายาทคาเงะโทระหลังจากการตายของพี่สาวของเธอ แม้ว่าเธอจะอยู่กับคาเงะโทระเธอก็กลับไป เธอจึงชดเชยให้คิคุฮิเมะกับโอเซน โนะ กะตะ ดูแลอย่างใกล้ชิด เธอสิ้นชีพลงที่ปราสาทโยเนะซาวะ และที่ไรเซนจิเป็นสถานที่ที่เธอได้ชื่อทางพระพุทธศาสนา เซนโตอิน ว่าทำไมเธอชื่อเช่นนี้ ยังคงถกเถียงกันด้วยเหตุผลที่จนถึงทุกวันนี้
ทรู อะคาเดมี่ แฟนเทเชีย ซีซั่นที่ 8

<ns>0</ns>
 <revision>
 <parentid>11333298</parentid>
 <timestamp>2025-05-20T13:25:17Z</timestamp>
 <contributor>
 <username>Jeabbabe</username>
 </contributor>
 <minor />
 <origin>12321845</origin>
 <model>wikitext</model>
 <format>text/x-wiki</format>
ทรู อคาเดมี่ แฟนเทเชีย ซีซั่นที่ 8 เป็นรายการเรียลลิตี้โชว์ค้นหานักร้องเพื่อประดับวงการบันเทิง ในชุด ทรู อะคาเดมี่ แฟนเทเชีย โดยในซีซั่นนี้เป็นครั้งที่สองทรูใช้เครือข่ายสังคมออนไลน์ (ทวิตเตอร์และเฟซบุ๊ก) ในการประชาสัมพันธ์รายการร่วมกับเว็บไซต์หลักและอายุของผู้เข้าสมัครเปลี่ยนเป็น 15-25 เป็นซีซั่นที่สองจากเดิมที่ 18-28 ปี และสิ่งที่แตกต่าง คือ การคัดเลือกจากสถาบันการศึกษา 12 คนและออดิชั่นอีก 12 คนรวมเป็น 24 คน ที่จะได้เข้าร่วมรายการทรู อคาเดมี่ แฟนเทเชีย ซีซั่นที่ 8 แต่เนื่องจากผู้สมัครออดิชั่นทางสถาบันมีคุณสมบัติเพียงพอที่จะเป็นนักล่าฝันเพียง 9 คน ทำให้มีผู้มีสิทธิ์ที่จะเข้าบ้านจากออดิชั่นสดและคลิปรวม 15 คนรวมเป็น 24 คนเท่าเดิม และซีซั่นนี้ เป็นซีซั่นแรกที่ออกอากาศสด 24 ชม. ผ่านจานดาวเทียมระบบ C-Band ความถี่ 3585/V/30000 ดาวเทียม ไทยคม 5 
ผู้เข้าแข่งขันรายการ.
<templatestyles src="Col-begin/styles.css"/>
Trainer และ บุคลากร.
ฝ่ายบริหาร.
<templatestyles src="Col-begin/styles.css"/>
โจทย์เพลงในแต่ละสัปดาห์ และ ลำดับการร้องในคอนเสิร์ต.
สัปดาห์ที่ 11 (10 กันยายน 2554) : Theme ค้นหาตัวตน.
7 โชว์แรก
7 โชว์สุดท้าย
เพลงโชว์พิเศษ
สัปดาห์ที่ 12 (17 กันยายน 2554) : Theme Final Concert.
เพลงโชว์
เพลงโจทย์ช้า 6 โชว์แรก
เพลงโจทย์เร็ว 6 โชว์สุดท้าย
เพลงรวมรุ่น
ฟรายเดย์ (แก้ความกำกวม)

ฟรายเดย์ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ลึมเมิน

ลึมเมิน  เป็นเทศบาลทางตะวันตกของมณฑลลิมเบิร์กในประเทศเบลเยียม มีประชากรประมาณ 14,000 คน เกิดขึ้นจากการควบรวมลึมเมิน ลิงก์เฮาต์ และเมลเดิร์ตเข้าไว้ด้วยกัน ลึมเมินเป็นที่รู้จักจากจุดตัดระหว่างทางหลวงยุโรปสาย E313 (แอนต์เวิร์ป-ฮัสเซิลต์-ลีแยฌ) กับสาย E314 (เลอเฟิน-เคงก์-อาเคิน) เมืองที่อยู่ใกล้เคียงลึมเมิน ได้แก่ ดีสต์และเบอริงเคนในทางเหนือ, ฮาเลินทางตะวันตก, แฮร์ก-เดอ-สตัดทางใต้, เฮิสเดิน-โซลเดอร์ทางตะวันออก และฮัสเซิลต์ทางตะวันออกเฉียงใต้ ลึมเมินมีแม่น้ำเดเมอร์และแม่น้ำมังเคิลเบกไหลผ่าน
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
ทัชมี!

ทัชมี!  เป็นสตูดิโออัลบั้มลำดับที่แปดของนักร้องและนักแต่งเพลงชาวญี่ปุ่นมาอิ คูรากิ วางจำหน่ายเมื่อวันที่ 21 มกราคม พ.ศ. 2552 โดยนอร์ธเทิร์นมิวสิก
ข้อมูลเพลง.
อัลบั้มนี้เป็นอัลบั้มที่ 8 ของไม คุรากิ ออกจำหน่ายวันที่ 21 มกราคม พ.ศ. 2552 อัลบั้มนี้มีรหัสซีดีคือ VNCM-9004,VNCM-9005
อัลบั้มนี้เป็นอัลบั้มแรกในรอบ 5 ปีหลังจากอัลบั้ม วิชยูเดอะเบสต์ ที่ขึ้นอันดับ 1 บนโอริคอนซาร์ดประจำสัปดาห์ และเป็นอัลบั้มแรกในรอบ 4 ปี ที่ติด ท็อป 100 อัลบั้มที่ขายดีที่สุดประจำปี หลังจากอัลบั้ม ฟิวส์ออฟเลิฟ เพลงนี้เปิดตัวในคอนเสิร์ตของเธอ Mai Kuraki Live Tour 2008 "touch Me!"
คมสัน นันทจิต

คมสัน นันทจิต เป็นสถาปนิก นักเขียนเรื่องสั้น นักแสดง และพิธีกรรายการโทรทัศน์ เคยได้รับรางวัลนักแสดงประกอบชายยอดเยี่ยม รางวัลภาพยนตร์แห่งชาติ สุพรรณหงส์ ครั้งที่ 8 ประจำปี 2541 จากเรื่อง "รัก-ออกแบบไม่ได้" และได้รับการเสนอชื่อเข้าชิง ครั้งที่ 17 ประจำปี 2550 จากเรื่อง "บ้านผีสิง" 
คมสันจบการศึกษาจากโรงเรียนสวนกุหลาบวิทยาลัย และคณะสถาปัตยกรรมศาสตร์ จุฬาลงกรณ์มหาวิทยาลัย เป็นพิธีกรรายการโทรทัศน์ สังกัดทีวีบูรพา และ ดีเจในรายการ หนังหน้าแมว และ จดหมายเด็กแมว ทาง แคทเรดิโอ
ผลงานการเขียนเรื่องสั้น เคยได้รับการตีพิมพ์ในนิตยสารช่อการะเกด ที่มีสุชาติ สวัสดิ์ศรี เป็นบรรณาธิการ นอกเหนือจากงานเขียนแล้ว คมสันยังมีผลงานแปลเรื่องสั้นภาษาญี่ปุ่นของ ฮารูกิ มุราคามิ